75 JUTA TAHUN LALU
Di ruang angkasa yang dalam,
ancaman semakin hampir.
Terperangkap di antara orbit-orbit Musytari
dengan Marikh…
lingkaran asteroid.
Satu setengah juta kepingan batu purba,
mengelilingi matahari.
Hanyut tanpa henti.
Namun, kerana satu kebetulan semata-mata…
satu asteroid tercampak keluar daripada orbitnya.
Sekelip mata,
berjuta kilometer dari Bumi,
menghantarnya ke trajektori baharu
ke tengah-tengah sistem solar kita.
Namun, perjalanannya akan berakhir secara tiba-tiba dan ganas,
dalam salah satu kejadian terdahsyat dalam sejarah Bumi.
Serta babak terakhir
dalam kisah epik
dinosaur.
BABAK 4: KEJATUHAN
72 JUTA TAHUN LALU
USIA KAPUR LEWAT
Tiga juta tahun berlalu
sejak asteroid itu memulakan perjalanannya ke arah Bumi.
Dinosaur menguasai planet ini.
Ia menguasai daratan dan kini memasuki lautan juga.
Paras laut yang tinggi telah membelah Amerika Utara kepada dua…
mencipta garis pantai yang tidak berpenghujung…
beratus-ratus pulau tropika…
serta peluang.
Namun, pulau-pulau ini bukanlah syurga.
Ia tempat tinggal pemangsa yang menggerunkan.
Salah satu dinosaur paling pantas dan paling lincah seumpamanya.
Jawapan Amerika Utara kepada Spinosaurus.
Cuma bukan seperti jangkaan anda.
Jauh sekali.
Ini Hesperornis.
Ia sememangnya menggerunkan dan pantas.
Namun, ia sangat berbeza
daripada saudaranya yang besar dan menakutkan.
Ia canggung
dan cemerkap.
Giginya juga kecil.
Bukan ciri-ciri pemburu ganas.
Namun, persamaannya dengan Spinosaurus
ialah ia bukan hanya hidup di darat.
Malah, ia dinosaur akuatik yang paling maju dalam sejarah.
Umpama penguin prasejarah,
ia boleh berenang jauh ke dalam laut untuk memasuki kawasan makan
yang sebelum ini sukar dicapai.
Inilah ganjaran alam biru baharunya.
Di bawah air, kakinya yang besar dan cemerkap
menjadi kipas yang kuat.
94 batang giginya yang setajam jarum
menangkap ikan dengan mudah.
Namun, sebagai haiwan yang bernafas di udara,
pergerakannya masih terhad di permukaan.
Permukaan bukanlah tempat yang selamat untuk berlama-lama.
Kerana di bawah,
ada binatang
yang dua kali ganda saiz paus pembunuh.
Mosasaur.
Pemangsa puncak di lautan ini.
Hesperornis mesti kembali ke pantai.
Namun, mosasaur bergerak dengan kelajuan yang menggerunkan.
Mujurlah Hesperornis jauh lebih lincah.
Namun, ia letih.
Maka, mosasaur ada satu peluang terakhir.
Hesperornis benar-benar cekal,
mengembara jauh ke dalam laut lebih daripada dinosaur lain.
Namun, lautan ini berbahaya, walaupun untuk perenang terbaik.
Walaupun dinosaur berjaya di perairan cetek,
mosasaur
menguasai lautan.
Lapan ratus batu ke utara, di darat,
lain ceritanya.
Didorong oleh iklim yang hangat dan stabil,
penguasaan dinosaur di sini tiada tandingannya.
Sauropoda yang hebat berkembang di antara pokok-pokok tinggi,
sejak permulaan zaman Jura lagi.
Namun, di bawah, telah berlaku revolusi.
Hadrosaur betina.
Walaupun saiznya kecil antara yang lain,
ia sebenarnya lebih besar daripada gajah.
Ia tak boleh dihalang oleh gergasi-gergasi ini,
kerana tiada apa-apa boleh menghalang si ibu dalam satu misi.
Misi itu
adalah untuk memberi keluarganya makan…
yang berada di suatu tempat
di bawah sana.
Dahulu, nenek moyangnya yang berkantung pipi
sedikit dan berselerak.
Namun, hadrosaur kini sangat berjaya
sehingga kawanannya mencecah jumlah beribu-ribu.
Perhimpunan dinosaur terhebat yang dunia tahu.
Namun, keluarga yang betina ini bukan mengembara dengan kawanan itu.
Di sana, di satu tempat selamat,
tempat tinggal beratus-ratus anak hadrosaur…
termasuk anaknya sendiri.
Pada usia enam bulan,
ia mempunyai selera yang tidak pernah puas,
dan akan makan hampir apa-apa saja yang ibunya bawa.
Apa-apa saja.
Memberi anak makan seperti burung memerlukan bekalan yang cukup.
Maka, ia sentiasa keluar mencari makanan.
Apabila si ibu tiada,
yang kecil akan bermain.
Dengan lebar sayap bersaiz jet pejuang,
pterosaurs kini lebih besar.
Tempat tinggal anak-anak ini tempat memburu yang sempurna,
di mana sarang yang tidak dikawal menjadikannya mangsa paling mudah.
Walaupun diancam oleh raksasa yang tinggi ini,
si ibu akan lindungi anaknya dengan apa-apa cara sekalipun.
Namun, pterosaurs gergasi ini berazam untuk makan.
Jeritan dari sarang
ibarat loceng makan malam bagi pemangsa ini.
Namun, yang kecil bukan sekadar menangis ketakutan.
Ia meminta bantuan.
Naluri yang berani ini untuk melindungi anaknya
penting dalam kejayaan hadrosaur yang luar biasa.
Namun, dinosaur lain membawa pertahanan ke tahap yang baharu
kerana persaingan antara pemangsa dengan mangsa semakin meningkat.
72 JUTA TAHUN LALU
Perkara ini akan membangkitkan dinosaur paling ikonik sepanjang zaman.
Ia akan mengambil masa yang sangat lama
sehingga benua Amerika Utara akan berubah.
Tanah menjulang ke langit.
66 JUTA TAHUN LALU
Pergunungan Rocky.
Di sini, di kaki bukit,
dinosaur meninggalkan kesan.
Pachycephalosaurus.
Menggunakan tengkoraknya yang sangat tebal…
untuk bertarung demi ketuanan.
Bersama-samanya,
dinosaur dengan hiasan kepala yang lebih hebat.
Triceratops.
Ia mungkin nampak seperti badak sumbu,
tapi saiznya dua kali ganda daripadanya.
Bersenjatakan tanduk seperti lembing lebih satu meter panjang.
Triceratops dan Pachycephalosaurus mempunyai senjata yang mengagumkan.
Namun, ada juga di sini
yang lebih bersenjata dan berbahaya.
Di bawah kegelapan,
pahlawan berperisai yang terbaharu dan terhebat.
Sepanjang enam meter dan sangat menjaga kawasannya.
Ankylosaurus magniventris.
Ia sedang meronda mencari penceroboh
yang cukup berani
untuk menceroboh sempadannya.
Tubuhnya yang seperti kereta kebal diliputi banyak plat tebal dan bertulang.
Tambahan pula,
ia ada senjata baharu yang berkuasa.
Ekor seperti kayu pemukul, seberat setengah tan,
yang ia boleh guna untuk lawan apa-apa saja yang menghendap hutan ini.
Ia dapat rasakan sesuatu.
Sempadannya telah dicerobohi…
oleh penceroboh paling berbahaya.
Tyrannosaurus rex.
Ankylosaurus
lawan T. rex.
Kebuntuan yang bersifat evolusi,
terbentuk selama berjuta-juta tahun.
Namun, dalam persaingan sengit ini,
ada satu perkara yang membezakan dinosaur-dinosaur ini.
Kebijaksanaan.
T. rex antara pemangsa yang paling menakutkan sepanjang zaman.
Untuk kekal kuat,
ia perlu makan jumlah yang bersamaan dengan 200 stik setiap hari.
Namun, setakat ini, ia belum makan apa-apa langsung.
Kerana ia ada rancangan istimewa untuk makanan bungkus ini.
Tapi Ankylosaurus bukan calang-calang makanan.
Enam tan otot dan tulang,
dengan pelbagai jenis benjol dan bonggol.
Walaupun untuk T. rex,
cabarannya besar.
Akhirnya,
kesudahan perjalanannya.
Dan sebab ia berusaha keras begini…
Lima anak yang kelaparan.
Pembunuh yang ganas,
ya.
Namun,
ibu yang taat juga.
Ia akan pastikan
anak-anaknya cukup makan
untuk memberinya permulaan terbaik dalam hidup.
Sesuatu yang nenek moyangnya
hanya boleh impikan.
Pada zaman Trias dahulu,
Marasuchus kecil menetas dalam dunia yang sukar.
Bakal dinosaur ini
terpaksa hidup dalam bayang-bayang.
Bersembunyi daripada reptilia yang berkuasa.
Namun, apabila takdir campur tangan…
ia mengubah malapetaka
menjadi peluang…
dan memulakan kebangkitan bersejarahnya.
Semakin besar, semakin kuat dan semakin menggerunkan.
Akhirnya,
ia akan berkuasa, bukan saja di darat,
tapi di laut
dan langit.
Selepas 160 juta tahun,
dinosaur kini sangat dominan
sehingga tiada apa-apa di Bumi yang boleh menghalangnya.
Namun, sesuatu yang bukan dari Bumi
akan menghalangnya.
Kerana ketika perjalanan keluarga ini baru bermula,
perjalanan lain
hampir tamat.
Asteroid itu, kini meluru ke arah Bumi pada kelajuan 50 kali bunyi,
akhirnya akan bertembung dengan takdir.
Ia terhempas ke lautan berhampiran pesisir pantai Mexico,
dengan kuasa berbilion bom atom.
Suhunya cukup panas untuk mengewapkan dasar laut…
seiring dengan semua makhluk hidup sejauh beratus kilometer.
Jauh di kaki bukit Pergunungan Rocky,
dinosaur yang hebat ini tidak tahu apa yang akan menimpanya.
Gempa bumi terbesar dalam sejarah.
Namun, keadaan akan menjadi lebih buruk.
Tembok serpihan superpanas yang besar
meletup ke luar.
Dinosaur, terperangkap di bawah awan maut ini,
dikuburkan.
Dunianya begitu panas sehinggalah ia terbakar.
Perisai paling kuat pun
tidak membantu.
Awan itu memakan seluruh planet dengan cepat,
melemaskannya dengan abu.
Menyelubunginya dalam kegelapan.
Yang masih berdiri pada penghujung hari
menderita kesakitan.
Tercekik dalam bencana ini.
Menjelang malam,
jumlah korban dinosaur tidak terbayang.
DUA MINGGU KEMUDIAN
Kebuluran cahaya matahari,
impak musim sejuk melanda Bumi.
Suhu global turun sebanyak 25 darjah Celsius.
Keadaan yang terlampau sejuk untuk hampir semua dinosaur.
Sauropoda gergasi,
mati
dalam abu pokok yang menjadikannya begitu tinggi.
Dalam koloninya yang sesak,
yang tinggal bersama,
mati bersama.
Ibu pelindung tidak boleh melindungi anaknya
daripada suhu beku.
Kedinginan yang menggigit juga memberikan kesan
kepada dinosaur paling terkenal.
Raja Zalim
telah gugur.
Malah, Tyrannosaurus rex yang hebat
takkan selamat.
Penguasaan dinosaur
akhirnya
berakhir.
Namun, 66 juta tahun kemudian…
dinosaur bangkit semula.
Kali ini,
di tangan kita.
Hari ini, fosilnya berdiri sebagai monumen dunia yang hilang.
Namun, lebih daripada itu,
ia kunci yang membuka rahsia
kisah dinosaur.
Pemahaman kita tentang hidupnya kini lebih hebat daripada sebelumnya.
Dari saat pertama hidupnya,
sehingga yang terakhir.
Serta pendedahan bahawa pada hari paling kelam di Bumi,
bukan semua dinosaur mati.
Ada yang cukup kecil
untuk mencari perlindungan daripada malapetaka itu.
Terselamat
sehingga hari ini.
Dinosaur terbang yang kita panggil burung sekarang.
Petunjuk tentang masa silamnya bersembunyi di depan mata.
Perjalanan luar biasa yang bermula 235 juta tahun lalu
terus bersama kita.
Ia penghubung terakhir yang tinggal…
kepada alam yang lama hilang
iaitu
zaman
dinosaur.
Terjemahan sari kata oleh Siti Salmi